 Generate an article for the following headline: Mike Bamiloye: Inú bí mi sí fíìmù ayé tí Ogunde, Baba Sala àti Ade-Love máa ń ṣe ni mo fi bẹrẹ sinimá ẹmí : Gbajúgbajà òṣèré sinimá nilana ẹsin Kristẹni, tii tun se olùdásílẹ ẹgbẹ osere Mount Zion Ministry, Mike Bamiloye, tí ṣàlàyé lórí bí òun ṣe bẹrẹ ṣíṣe sinimá àti àwọn ìpèníjà tí òun ti kojú nígbà náà. Bamiloye, tii se ẹni ọdún mọkànlelọgọta náà ló bọ sójú òpó instagram rẹ láti ṣàlàyé bí ó ṣe bẹrẹ ìrìnàjò ìdásílẹ ileesẹ iransẹ Mount Zion Ministry. Ó ní ọmọ ọdún márùn-úndinlọgbọn ni òun, nígbà tí òun wo fíìmù India kan tí ó ń fi títóbi oṣó àti ajẹ hàn nínú sinimá náà, àti pé èyí ló bí òun nínú láti gbaná jẹ fún Ọlọrun. Àkòrí fíìmù náà ni WHEN THE POWER CHANGE Hands, mo wo sinima naa nígbà tí mo wà ní ọmọ ọdún márùn-úndinlọgbọn lọdún 1985, mò si ń gbóná fún Ọlọrun pẹlú ìran àgbàyanu láti sìn. A ṣẹṣẹ dá Mount Zion Ministry silẹ ni, a ṣẹṣẹ ń ṣe ètò ìpàdé àdúrà ni. Mo ní amóhùnmáwòràn aláwọ dúdú àti funfun nígbà náà, tí mo gbé si ori àpótí nínú yàrá kan tí mo ń gbé. Ní alẹ ọjọ kan, mo wo sinimá India kan tí ó sì ká mì lára láti ìbẹrẹ de òpin. Láti ìbẹrẹ eré náà dé òpin ni mo fi ọkàn sí ṣùgbọn nígbà tí mo wòó tán, mo bú sẹkún, mo sá lọ sí àárín ọdẹdẹ ilé mi mo wa n kígbe lóhùn rara. Jésù! lo mi! Jésù! Mo fẹ ṣe sinimá fún ọ! Na ọwọ rẹ lé mi kì ó lò mi! Ràn mí lọwọ láti ṣe sinimá fún ọ! Bamiloye ni kò ye òun bí òun yóò ṣe wo sinimá tí kìí se tí ẹmí, tí ìsọjí yóò sì bẹ sílẹ nínú ayé oun. Ó ní òun ti o wu òun jùlọ ni láti ṣe sinimá fún Ọlọrun, ti èyí sì ń gbòòrò sì lojojumọ Inú ń bí mi sí gbogbo àwọn sinimá ayé tí wọn ń ṣe nígbà yẹn, kò tíì sí Nollywood nígbà náà Ṣùgbọn àwọn sinimá Hubert Ogunde bí Aiye, Jayesinmi, Aropin-Nteniyan, Ayanmo. Àti fíìmù Moses Olaiya Baba Sala bi: Mosebolatan, Orun Mooru, Diamond, àti àwọn fíìmù tí  Ade Afolayan ADE Love ṣe bi  Taxi Driver. Gbajúgbajà òṣèré tó ṣe sinimá Abejoye tun ṣàlàyé pé, ní àsìkò náà kò sí Nollywood ṣùgbọn iná Jésù ń jó gidi nínú òun. O ni inu a máa bí òun sì àwọn sinimá tí wọn máa fi ń hàn ní ilé ìjọsìn lásìkò ìsọjí, tí ènìyàn kò ní gbọ nnkan ti àwọn oyinbo ń sọ, tí ẹni tó ṣe òngbifọ náà yóò máa sọ ń kan tó bá bọ síi lẹnu Ó ní èyí gan ni àwọn nǹkan tí ó má ń bí òun nínú, ti oun se fẹ sinimá tí Naijiria fún àwọn Kristẹni. Mo lọ sí ọgbà ilé ẹkọ Fáṣítì Ife ni gbọngàn Odùduwà nígbà naa, lati lọ wo sinimá Hubert Ogunde tí àkọlé rẹ ń jẹ AIYE. Lẹyìn tí sinimá náà tan ní bí aago mọkànlá alẹ, mo jáde ní gbọngàn náà báyìí, ọkàn mi kún fún èrò láti ṣe nǹkan fún Jésù ni, inú mi bajẹ gidi. Amọ lẹyin akoko naa ni Mike Bamiloye gbe ọpọ sinima ẹmi jade, ninu rẹ si ni sinima olokiki Agbara Nla, to se afihan bi agbara Jesu se ju agbara awọn mi okunkun lọ. 